The Call

The Call er en amerikansk thriller fra 2013. Filmen er regissert av Brad Anderson, skrevet av Richard D'Ovidio, og har Halle Berry og Abigail Breslin i hovedrollene.

 Handling 
Jordan Turner (Halle Berry) er en erfaren nødnummeroperatør, men når hun under en samtale viser dårlig dømmekraft og den ender dårlig, blir Jordan rystet og usikker på om hun kan fortsette. Men så, når hun seks måneder senere jobber som trener for fremtidige nødnummeroperatører, blir tenåringen Casey Welson (Abigail Breslin) bortført i baksetet i en manns bil og ringer nødnummeret, en samtale som Jordan tilfeldigvis får. Hun må bruke all sin erfaring, innsikt og rådsnarhet for å hjelpe Casey - ikke bare for å redde henne, men også for å sørge for at mannen blir brakt inn for retten.

 Rolleliste 
 Halle Berry som Jordan Turner
 Abigail Breslin som Casey Welson
 Morris Chestnut som Officer Paul Phillips
 Michael Eklund som Michael Foster
 David Otunga som Officer Jake Devans
 Michael Imperioli som Alan Denado
 Justina Machado som Rachel
 José Zúñiga som Marco
 Roma Maffia som Maddy
 Evie Thompson som Leah Templeton
 Denise Dowse som Flora
 Ella Rae Peck som Autumn
 Jenna Lamia som Brooke
 Ross Gallo som Josh
 Tara Platt som Female Trainee

 Annet 
 Joel Schumacher skulle opprinnelig regissere, fremdeles med Halle Berry i hovedrollen. Da Schumacher senere trakk seg, gjorde også Berry det grunnet andre prosjekter. Men når Brad Anderson overtok regissørstolen og startdatoen for produksjonen ble fremskyndet, returnerte Berry til hovedrollen.

 Eksterne lenker 



Kategori:Filmer fra 2013
Kategori:Thrillerfilmer fra USA
Kategori:Engelskspråklige filmer
Kategori:Filmer lagt til Los Angeles